এত স্ত্ততি, প্রশংসার সঙ্গে অর্থনৈতিক সফলতার পরও সাগঁর অনেক কিছু শেখার ছিল এবং তিনি খুব দ্রম্নত তা শিখছিলেন। সংবাদপত্র, ম্যাগাজিনে তাঁর উপন্যাস সম্পর্কে আলোচনা, রচনা প্রকাশিত হচ্ছে। আর এসব লেখার মধ্যে অপরিহার্য পরামর্শ থাকত – যে সত্যিকার অর্থে সেসিল হলো লেখিকা সাগঁ নিজেই। এ-সম্পর্কে সাগঁ পারি রিভিউ পত্রিকায় বলেছেন – আমি মানুষকে চিত্রিত করিনি। আমার কল্পনার চরিত্রগুলোতে বাস্তবতার আদল দিতে চেয়েছি। অন্য একজন সমালোচক মতপ্রকাশ করেছেন – হয়তো একজন বয়স্ক লেখক সম্ভবত বইটি লিখেছেন এবং টিনএজ এক মেয়ের নামে তা ছাপা হয়েছে। শুধু আলোড়ন তৈরির জন্য। পড়াশোনা বাদ। দুবছর সময় নিয়ে লিখলেন আ সারতা সুরির (Un Certain Sourire)। এবার বিশ বছরের সরবোর্নের এক ছাত্রী। সাগঁর বয়সের চেয়ে এক বছরের ছোট মেয়েটি সম্পর্কে জড়িয়ে পড়ে প্রেমিকের চাচার সঙ্গে। ত্রিকোণ সম্পর্কের গল্প।